Cuneiform Tablet Kt 94/k 1401 (AKT 6b 322)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-nam-a-šur ù a-lá-ḫi-im qí-bi-ma um-ma SIG₅-pí-a-šur-ma 10 ma-na AN.NA ku-nu-ki-a e-ni-iš-ta-ru-um ub-lá-ku-nu-tí 1 TÚG SIG₅ a-lu-a ub-lá-ku-nu-tí a-ḫu-a a-tù-nu KÙ.BABBAR ší-im AN.NA-ki ú ší-im ṣú-ba-tí-a šé-bi-lá-nim-ma gi-mì-lá-am i-na ṣé-ri-a šu-uk-na mì-li-ik lu-qú-tim ša tám-kà-ri-im mì-il₅-kà i-na {d}UTU-ši ú-ṣú-ur-ša-IŠTAR e-ra-ba-ni na-áš-pé-ra-tim ší-ta-me-a-ma ú-ma-kál lá i-sà-ḫu-ur iš-tí-in i-na ṣú-ḫa-ri-ku-nu ša ki-ma qá-qí-dí-ku-nu iš-tí-šu ṭù-ur-da-ni-ma a-ni-tám lá a-ni-tám tí-ir-ta-ak-nu li-li-kam-ma ù tí-ir-ta-ku-nu a-na tám-kà-ri-im li-li-kà-am tám-kà-ru-um a-na pá-ni-a i-da-gal iḫ-da lá ta-ša-lá-ta